
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 764 

27 Μαρτίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 2/46484/0022 (ΦΕΚ Β' 1710/ 
11.07.2013) κοινής υπουργικής απόφασης των 
Υπουργών Οικονομικών και Δημόσιας Τάξης και 
Προστασίας του Πολίτη με θέμα: «Καθορισμός του 
αριθμού των επιτρεπόμενων ημερών κατ’ ανώτατο 
όριο, κίνησης εκτός έδρας για εκτέλεση υπηρεσί¬ 
ας των δημοσίων πολιτικών υπαλλήλων και του 
προσωπικού με σύμβαση ιδιωτικού δικαίου αορί¬ 
στου χρόνου της Υπηρεσίας Πρώτης Υποδοχής 
του Υπουργείου Δημόσιας Τάξης και Προστασί¬ 


ας του Πολίτη. 1 

Αρμοδιότητες Υπογραφών Προϊσταμένου Γραμμα- 
τείας του ΕΙΔΙΚΟΥ ΛΟΓΑΡΙΑΣΜΟΥ ΚΟΝΔΥΛΙΩΝ 
ΕΡΕΥΝΑΣ/ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗ¬ 
ΝΩΝ. 2 


ΑΠΟΦΑΣΕΙ Σ 

Αριθμ. 2/20135/0022 (1) 


Τροποποίηση της υπ’ αριθμ. 2/46484/0022 (ΦΕΚ Β' 1710/ 
11.07.2013) κοινής υπουργικής απόφασης των Υπουρ¬ 
γών Οικονομικών και Δημόσιας Τάξης και Προστα¬ 
σίας του Πολίτη με θέμα: «Καθορισμός του αριθμού 
των επιτρεπόμενων ημερών κατ’ ανώτατο όριο, κί¬ 
νησης εκτός έδρας για εκτέλεση υπηρεσίας των δη¬ 
μοσίων πολιτικών υπαλλήλων και του προσωπικού 
με σύμβαση ιδιωτικού δικαίου αορίστου χρόνου της 
Υπηρεσίας Πρώτης Υποδοχής του Υπουργείου Δη¬ 
μόσιας Τάξης και Προστασίας του Πολίτη. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α. Της παρ. 3 του άρθρου 2 του Ν. 2685/1999 «Κά¬ 
λυψη δαπανών μετακινουμένων υπαλλήλων εντός και 
εκτός της Επικράτειας και άλλες διατάξεις» (ΦΕΚ Α' 35), 
όπως τροποποιήθηκε με την παρ. 1 του άρθρου 9 του 


Ν. 3833/2010 (ΦΕΚ Α' 40), την παρ. 1 του άρθρου 49 του 
Ν. 3871/2010 (ΦΕΚ Α' 141) και την παρ. 3 του άρθρου 27 
του Ν. 4024/2011 (ΦΕΚ Α' 226). 

β. Του άρθρου 6 του Ν. 3907/2011 «Ίδρυση Υπηρεσίας 
Ασύλου και Υπηρεσίας Πρώτης Υποδοχής, προσαρμογή 
της ελληνικής νομοθεσίας προς τις διατάξεις της Οδη¬ 
γίας 2008/115/ΕΚ «σχετικά με τους κοινούς κανόνες και 
διαδικασίες στα κράτη - μέλη για την επιστροφή των 
παρανόμως διαμενόντων υπηκόων τρίτων χωρών» και 
λοιπές διατάξεις» (ΦΕΚ Α' 7). 

γ. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κωδικοποι- 
ήθηκε με το άρθρο πρώτο του π.δ. 63/2005 (ΦΕΚ Α' 98). 

δ. Του π.δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ Α' 141), 
όπως τροποποιήθηκε με τα π.δ. 88/2012 (ΦΕΚ Α' 143), 
94/2012 (ΦΕΚ Α' 149) και 98/2012 (ΦΕΚ Α' 160). 

ε. Του π.δ. 86/2012 «Διορισμός Υπουργών και Αναπλη¬ 
ρωτών Υπουργών και Υφυπουργών» (ΦΕΚ Α' 141), όπως 
τροποποιήθηκε και ισχύει. 

στ. Του π.δ. 102/2012 «Οργάνωση και Λειτουργία Υπη¬ 
ρεσίας Πρώτης Υποδοχής στο Υπουργείο Δημόσιας 
Τάξης και Προστασίας του Πολίτη» (ΦΕΚ Α' 169). 

ζ. Την υπ’ αριθμ. Υ48/9.7.2012 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουρ¬ 
γού Οικονομικών Χρήστου Σταϊκούρα» (ΦΕΚ Β' 2105). 

2. Την ανάγκη ανάπτυξης Κινητών Μονάδων Πρώτης 
Υποδοχής και υποστήριξης των νεοσυσταθέντων Κέ¬ 
ντρων Πρώτης Υποδοχής για τη διαχείριση των μικτών 
μεταναστευτικών ροών που καταφθάνουν σε περιοχές 
όπου δεν υπάρχει Κέντρο Πρώτης Υποδοχής για τη δι¬ 
εκπεραίωση των διαδικασιών καταγραφής, αξιολόγησης 
και παραπομπής των παράνομα εισερχομένων υπηκόων 
τρίτων χωρών στην Επικράτεια. 

3. Το γεγονός ότι: 

α. Η λειτουργία των Κινητών Μονάδων Πρώτης Υπο¬ 
δοχής βασίζεται στην αντιμετώπιση εκτάκτων γεγονό¬ 
των που δύναται να προκύψουν από την εισροή μικτών 
μεταναστευτικών ροών στην Επικράτεια, καθ’ όλες τις 
ημέρες της εβδομάδας, συμπεριλαμβανομένων και των 
αργιών. 

β. Δεν μπορούν να προβλεφθούν οι κατά μήνα ανάγκες 
μετακίνησης του προσωπικού των κινητών μονάδων, 

οι οποίες θα εξαρτηθούν αποκλειστικά από το ρυθμό 
των εισροών των μικτών μεταναστευτικών ροών στην 
Επικράτεια. 

γ. Από τις διατάξεις της παρούσας δεν προκαλείται 
επιπλέον δαπάνη σε βάρος του κρατικού προϋπολογι¬ 
σμού, αποφασίζουμε: 

Η περίπτωση β' της παραγράφου 1 του άρθρου μόνου 
της υπ’ αριθμ. 2/46484/0022 (ΦΕΚ Β' 1710/11.07.2013) κοινή 
υπουργική απόφαση των Υπουργών Οικονομικών και 
Δημόσιας Τάξης και Προστασίας του Πολίτη με θέμα: 
«Καθορισμός του αριθμού των επιτρεπόμενων ημερών 
κατ’ ανώτατο όριο, κίνησης εκτός έδρας για εκτέλεση 
υπηρεσίας των δημοσίων πολιτικών υπαλλήλων και του 
προσωπικού με σύμβαση ιδιωτικού δικαίου αορίστου 
χρόνου της Υπηρεσίας Πρώτης Υποδοχής του Υπουρ¬ 
γείου Δημόσιας Τάξης και Προστασίας του Πολίτη», 
αντικαθίσταται ως ακολούθως: 

β. «Μόνιμοι Δημόσιοι Υπάλληλοι και Πολιτικοί Υπάλ¬ 
ληλοι με σύμβαση ιδιωτικού δικαίου αορίστου χρόνου 
μέχρι δέκα πέντε (15) ημέρες (και μέχρι 60 ημέρες κατ’ 
έτος)». 

Η ισχύς της αποφάσεως αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2014 

ΑΝΑΠΛΗΡΩΤΗΣ ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΟΙΚΟΝΟΜΙΚΩΝ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΣΤΑΪΚΟΥΡΑΣ ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 
-♦- 

Αριθμ. 870000/480-14 (2) 

Αρμοδιότητες Υπογραφών Προϊσταμένου Γραμματείας 
του ΕΙΔΙΚΟΥ ΛΟΓΑΡΙΑΣΜΟΥ ΚΟΝΔΥΛΙΩΝ ΕΡΕΥΝΑΣ/ 
ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ. 

Η ΕΠΙΤΡΟΠΗ ΔΙΑΧΕΙΡΙΣΗΣ 

ΤΟΥ ΕΙΔΙΚΟΥ ΛΟΓΑΡΙΑΣΜΟΥ ΚΟΝΔΥΛΙΩΝ ΕΡΕΥΝΑΣ/ 
ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Λαμβάνοντας υπόψη: 

1. Την κοινή υπουργική απόφαση 679/22.8.1996 (ΦΕΚ 
Β' 826/1996) των Υπουργών Οικονομικών και Εθνικής 
Παιδείας και Θρησκευμάτων, όπως τροποποιήθηκε και 
ισχύει, η οποία κυρώθηκε με τη διάταξη του αρ. 36 του 
Ν. 3794/2009 και ιδιαίτερα τις διατάξεις των άρθρων 
4 και 6, του άρθρου 7 παρ. 4 Α περίπτωση β', και του 
άρθρου 7 παρ. 4 Γ περίπτωση α' αυτής. 

2. Τον Οδηγό Χρηματοδότησης του ΕΛΚΕ/ΟΠΑ (Από¬ 
φαση 3029/12.06.2012 της Συγκλήτου του ΟΠΑ, ΦΕΚ Β' 
2008/19.06.2012). 

3. Το αρ. 9 παρ. 3 του Ν. 2690/1999 «Κώδικας Διοικη¬ 
τικής Διαδικασίας» (ΦΕΚ 45/Α'/9.3.1999). 

4. Την ανάγκη να υπάρξει μεγαλύτερη αποτελεσμα- 
τικότητα στην κατανομή των αρμοδιοτήτων εντός του 
φορέα καθώς και την ανάγκη για ορθολογική διοικητική 
λειτουργία του. 


5. Το γεγονός ότι από την εκτέλεση της παρούσας δεν 
προκαλείται δαπάνη εις βάρος του ΕΛΚΕ/ΟΠΑ. 

Εξουσιοδοτείται ο Προϊστάμενος της Γραμματείας 
του Ειδικού Λογαριασμού να προβαίνει στις ακόλουθες 
ενέργειες: 

1. Να υπογράφει για λογαριασμό του ΕΛΚΕ/ΟΠΑ τις 
συμβάσεις που απαιτούνται για την εκτέλεση κάθε συ¬ 
γκεκριμένου έργου για το πρόσθετο επιστημονικό και 
τεχνικό προσωπικό, εκτός από τα μέλη του προσωπικού 
του ΟΠΑ, μεταξύ του ΕΛΚΕ/ΟΠΑ, του Επιστημονικού 
Υπεύθυνου και του Δικαιούχου, κατόπιν έγκρισής τους 
από την Επιτροπή Διαχείρισης του ΕΛΚΕ/ΟΠΑ, υπό τους 
όρους του άρθρου 7 παρ. 4 Α περίπτωση β' της κοινής 
υπουργικής απόφασης 679/96 (ΦΕΚ Β' 826/1996). 

2. Να παρακολουθεί τη λογιστική και διαχειριστική 
κίνηση του ΕΛΚΕ/ΟΠΑ και να προβαίνει στην πληρωμή 
των δαπανών μετά από εντολή του Επιστημονικού Υπεύ¬ 
θυνου κάθε έργου, μέσα στο πλαίσιο του εγκεκριμένου 
προϋπολογισμού του, δίδοντας και σχετική εντολή πλη¬ 
ρωμής προς τις Τράπεζες. 

3. Να υπογράφει συμβάσεις μισθώσεων ακινήτων, 
μεταφορικών μέσων και εργαστηριακού ή μηχανικού 
εξοπλισμού που είναι αναγκαίες για την εκτέλεση των 
χρηματοδοτούμενων έργων, όπως αυτές καθορίζονται 
στην εγκριτική απόφαση της Επιτροπής μέσα στο πλαί¬ 
σιο του εγκεκριμένου προϋπολογισμού του και με εντο¬ 
λή του Επιστημονικού Υπευθύνου του έργου. 

4. Να υπογράφει συμβάσεις για προμήθειες αναλώ¬ 
σιμων ή μη υλικών οργάνων, μηχανημάτων, επίπλων 
και σκευών, εργαστηριακού εξοπλισμού και βιβλίων και 
την εκτέλεση εργασιών οποιουδήποτε είδους που είναι 
αναγκαίες για την εκτέλεση των έργων, όπως αυτές 
προβλέπονται στον αντίστοιχο προϋπολογισμό που πε- 
ριέχεται στην εγκριτική απόφαση της Επιτροπής, μετά 
από εντολή του Επιστημονικού Υπεύθυνου του έργου και 
κατόπιν έγκρισής τους από την Επιτροπή Διαχείρισης 
του ΕΛΚΕ/ΟΠΑ, (άρθρου 7 παρ. 4 Γ περίπτωση α' της 
κοινής υπουργικής απόφασης 679/96, ΦΕΚ Β' 826/1996). 

5. Να εκδίδει εργασιακές βεβαιώσεις στο πλαίσιο εκτέ¬ 
λεσης αποφάσεων της Επιτροπής. 

6. Να συντάσσει τα πρακτικά της Επιτροπής και μετά 
την επικύρωσή τους να υπογράφει τα αποσπάσματά τους, 
υπό τους όρους του νόμου, και για κάθε νόμιμη χρήση. 

7. Να εισηγείται σχετικά με κάθε θέμα που άγεται 
προς έγκριση ενώπιον του Προέδρου της Επιτροπής 
και αφορά την άσκηση αρμοδιότητάς του. 

Η Επιτροπή αποφασίζει επίσης ομόφωνα ότι με την 
παρούσα απόφαση ανακαλείται κάθε προηγούμενη 
απόφασή της που ρυθμίζει διαφορετικά τις ανωτέρω 
αρμοδιότητες. 

Η παρούσα απόφαση να δημοσιευθεί στο ΦΕΚ σύμφω¬ 
να με το άρθρο 5 του Ν. 3469/2006 (ΦΕΚ Α' 131/28-6-2006). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 2014 

Ο Πρόεδρος 
ΓΙΩΡΓΟΣ ΓΙΑΓΛΗΣ 

